projecte-aina/catalan_government_crawling huggingface dataset:
Compartir interessos i activitats reforça les relacions familiars i contribueix al desenvolupament individual i social de les criatures.
Les activitats de lleure són un mecanisme essencial per generar interessos comuns i facilitar la comunicació familiar.
El lleure compartit en família és un espai educativament significatiu, privilegiat per fomentar la cohesió i la transmissió de valors.
Voleu divertir-vos en família durant el cap de setmana o les vacances?
Us proposem activitats interessants per gaudir en família
Des de l'any 2005, la Generalitat ofereix estades familiars a preus avantatjosos alsestabliments de la Xarxa Nacional d'Albergs Socials de Catalunya durant els períodes de ponts, vacances i caps de setmana.
L'estada per als nens i les nenes de 0 a 3 anys és gratuïta, amb tots els serveis inclosos.
Així mateix, els infants de 4 a 6 anys gaudeixen d'un descompte del 50% i els infants de 7 a 13 anys, d'un descompte del 25%.
Per als majors de 65 anys també hi ha una tarifa més reduïda que la d'adults.
Les famílies nombroses i les famílies monoparentals que ho acreditin en el moment de fer la preinscripció tindran el 10% de descompte.
El programa pretén potenciar el lleure familiar i la convivència entre els membres del nucli familiar, així com entre les famílies.
Les places són limitades i s'atorguen per sorteig.
S'hi poden inscriure les famílies amb fills i filles menors de 18 anys.
Aquest portal posa a l'abast dels docents i les famílies més de 500 activitats educatives del patrimoni cultural per a totes les etapes escolars.
La Generalitat edita aquesta publicació per oferir les informacions i les recomanacions necessàries per garantir un bon nivell qualitatiu en totes les activitats d'educació en el lleure i per vetllar tant per la seguretat i la integritat física dels participants com pel respecte al medi natural que les acull.
Posa a la teva disposició gairebé 50 albergs repartits per la costa i l'interior, la muntanya i la plana, en indrets de gran interès natural i cultural que mostren l'atracció i la grandesa d'allò que Catalunya ofereix als seus visitants.
L'Educació en el lleure, com a part de l'educació no formal, és una intervenció educativa en el temps lliure dels infants i els joves fora de l'ensenyament reglat i de l'àmbit familiar.
Activitats de tot tipus per gaudir la recerca en família.
El web de l'Agència Catalana de Turisme disposa d'un apartat destinat als municipis de Catalunya que tenen una especial sensibilitat amb el turisme familiar.
És a dir, que ofereixen uns equipaments i uns serveis adaptats a les necessitats de les famílies amb nens.
A banda de l'oferta diversificada de serveis i recursos turístics, disposa d'un apartat específic dedicat al turisme familiar.
secretari de l'Observatori Català de la Família
L'Observatori Català de la Família té les funcions següents:
a) Elaborar informes sobre les demandes, la situació i la qualitat de vida de les famílies catalanes.
b) Formular propostes de programes en l'àmbit del suport a les famílies.
c) Analitzar periòdicament la situació social, econòmica i demogràfica de les famílies i les repercussions de la seva realitat a la societat catalana.
d) Donar suport als departaments de la Generalitat de Catalunya i a les entitats locals que ho requereixen en relació amb les actuacions dirigides a la planificació de les polítiques públiques en relació amb les famílies.
e) Informar sobre l'adequació de l'ordenament jurídic a les necessitats de les famílies i proposar-los l'adopció de mesures adequades de protecció a la família.
f) Altres anàlogues a les esmentades que la Comissió Interdepartamental de Suport a les Famílies o la presidència li encomanin.
L'Observatori Català de la Família actua en ple.
El ple és l'òrgan superior integrat per tots els membres de la vocalia.
El ple es reuneix, com a mínim, dues vegades a l'any en convocatòria ordinària i en convocatòries extraordinàries tantes vegades com ho sol·liciti una quarta part de les persones que en formen part o quan la presidència de l'Observatori Català de la Família ho consideri necessari.
El ple pot acordar la creació de grups de treball per a l'estudi de qüestions concretes relacionades amb les funcions a desenvolupar.
L'Observatori Català de la Família té la composició següent:
a) La presidència l'exerceix la persona titular del Departament de Benestar Social i Família i la vicepresidència l'exerceix la persona titular de la Secretaria de Família
b) Una persona designada i en representació de cada una de les entitats o organismes següents:
Compartim els temps! és una campanya, dirigida a implicar a tota la societat catalana en l'assoliment d'un repartiment més equitatiu de les feines domèstiques i de cura entre totes les persones membres de la família.
En aquesta web trobareu a l'abast de tothom materials de suport per fer activitats i jocs educatius que afavoreixen la coresponsabilitat i promouen comportaments basats en el respecte i la no discriminació entre homes i dones.
Les activitats que s'hi proposen volen donar pautes a les famílies perquè trenquin els estereotips entorn de les tasques familiars i domèstiques i eduquin els nens i les nenes en els beneficis que suposa el repartiment equitatiu d'aquestes tasques entre totes les persones de la llar.
Aquesta publicació, editada el gener del 2008, va ser concebuda com una eina de treball fonamental per elaborar polítiques públiques dels temps que ajudin a millorar la qualitat de vida de les persones i de les famílies.
Les dades que es presenten van ser extretes de l'explotació de la primera onada de dades obtingudes del Panel de Famílies i Infància, una enquesta longitudinal, realitzada durant quatre anys.
L'estudi va començar el 2006 amb la participació de tres mil nois i noies d'entre dotze i setze anys i un adult de cada llar (normalment el pare o la mare).
Aquesta enquesta ofereix una visió dels usos dels temps, de l'organització de la convivència i de les relacions intergeneracionals, tant des del punt de vista dels nois i les noies com de les persones adultes responsables.
Informació sobre els recursos i serveis públics de caràcter gratuït per a l'atenció, l'assistència, la protecció, la recuperació i la reparació de les dones que han patit o pateixen violència masclista i els seus fills i filles en l'àmbit territorial de Catalunya
Adreçades a dones que han estat víctimes de la violència masclista, amb uns nivells de renda determinats, i amb problemes per accedir a un lloc de treball.
Accés al Directori de recursos per l'abordatge de la violència masclista i informació sobre el Protocol marc i la Comissió Nacional per a una intervenció coordinada contra la violència masclista, i el desplegament dels circuits territorials.
Informació de les actuacions de sensibilització que es porten a terme per prevenir la violència masclista.
Recull de normativa sobre violència masclista.
Dades de la línia d'atenció a les dones en situació de violència, denúncies, i altres.
L'entorn familiar és molt important en el desenvolupament dels fills i filles, i l'alimentació és un dels elements en què la família actua com a factor de prevenció i protecció privilegiat per aconseguir un benestar físic i relacional.
La família és l'entorn on s'adquireixen moltes de les conductes que més tard acabaran beneficiant els fills i les filles en el seu procés de creixement, en aquest sentit hi ha pràctiques que afavoreixen l'aprenentatge d'unes competències saludables i que ajuden i predisposen els nens i les nenes a tenir una actitud més responsable i adequada a la seva nutrició i el seu estat físic.
Menjar en família, a més de procurar aquests beneficis, ofereix altres recompenses que milloren la nostra salut emocional.
Compartir els àpats és una aposta per enfortir les relacions i la comunicació entre tots els membres de la família.
Àpats en Família és un programa d'orientació educativa que ofereix a les famílies eines en la qüestió alimentària des de la perspectiva nutricional, relacional i econòmica basada en els principis de la criança positiva.
I si els nens i nenes vinguessin al món amb un manual d'instruccions?
Ser pares i mares, avui en dia, no és un paper fàcil ni existeix un manual únic que serveixi per enfocar amb èxit la tasca educativa de les famílies.
Són molts els dubtes que s'han d'afrontar, com diferents les circumstàncies que envolten cada família.
El programa Créixer en família ofereix espais de suport, virtuals i presencials, als pares i mares interessats a conèixer aspectes que puguin influir de forma positiva en la cura, l'educació i el desenvolupament dels fills i filles, convidant-los a reflexionar i a compartir les seves experiències amb altres famílies.
Tallers formatius adreçats a pares i mares sobre com educar en positiu.
Comparteix la teva experiència amb altres famílies, als tallers presencials o a les xarxes socials.
Per què, què fer i com educar en positiu?
Troba la informació que necessites!
El títol de família monoparental permet gaudir de diversos beneficis com l'ajut per naixement, adopció, tutela o acolliment sotmès al nivell d'ingressos de la unitat familiar, descomptes en albergs de la Xarxa Nacional d'Albergs socials a Catalunya, com també descomptes oferts per establiments o entitats col·laboradores.
Llistat de prestacions, ajuts i altres avantatges que ofereix la Generalitat en diferents àmbits d'actuació.
La xarxa d'avantatges inclou establiments i entitats col·laboradores que han manifestat el seu compromís d'aplicar descomptes o tarifes especials a les persones que acrediten la condició de família monoparental.
És un document oficial que acredita la condició de família monoparental i que reporta diversos avantatges.
Aquest títol l'expedeix i renova el Departament.
El títol dóna dret a la possessió d'un títol individual per a cada membre de la família, d'ús personal i intransferible, vàlid a Catalunya, que permet gaudir de determinats avantatges.
El títol individual es lliura juntament amb el títol de família monoparental.
Informació detallada dels avantatges i els beneficis de la possessió del títol de família monoparental, condicions per sol·licitar-lo i renovar-lo, procediment de tramitació i normativa vigent.
La "Capsa d'eines de la coresponsabilitat" és una guia/recull de tallers, activitats, contes i altres materials educatius que podem fer servir amb infants, adolescents i famílies, tant a l'escola com a casa, per treballar la visibilització i valoració de les feines domèstiques i les tasques de cura com a responsabilitat compartida entre tots els membres de la família.
Entre els materials que ofereix la "Capsa d'eines", es pot trobar:
Aquest joc proposa anar omplint una taula de feines domèstiques amb gomets de colors, per incentivar els infants a col·laborar en les tasques domèstiques fent petites feines com un joc fàcil i divertit, on la recompensa diària per fer les tasques assignades serà tenir una estona reservada per jugar tota la família junta.
Es tracta de jugar-lo en família i, al mateix temps, informa i sensibilitza les famílies sobre la coresponsabilitat i la bona gestió del temps.
Pretén ser una petita guia per conèixer quines són les tasques que poden fer els membres de la família en funció de la seva edat
Eina per conèixer la gestió dels temps a la llar i promoure la coresponsabilitat en l?àmbit domèstic.
L'objectiu dels tallers és donar les eines necessàries perquè els adolescents identifiquin treballin i trenquin amb els estereotips de gènere.
A més també pretenen promoure la igualtat en el repartiment i desenvolupament de les tasques domèstiques a les llars.
Aquestes activitats tenen com a finalitat donar les eines necessàries perquè les famílies
comparteixin les feines de la llar, trencant els estereotips de gènere i fent visible la seva importància i els beneficis per a totes les persones
Aquests contes presenten relats quotidians, en els que les famílies que apareixen són diverses, però totes tenen un tret en comú: els i les personatges afronten situacions en les quals cal plantejar-se diferents maneres de distribuir el temps dedicat a les responsabilitats domèstiques i de cura.
L'objectiu és fer possible que els infants identifiquin quins són comportaments discriminatoris i busquin la manera de corregir-los.
D'acord amb la Llei Orgànica 15/99 de protecció de dades de caràcter personal us informem que les dades recollides en aquesta sol·licitud s'incorporaran en un fitxer titular del Departament de Treball, Afers Socials i Famílies per a l'adhesió al manifest de la campanya "Compartim els temps" de la Direcció General de Famílies.
Els noms i cognoms de les persones que s'adhereixin al manifest seran publicats al web.
Si voleu exercir els drets d'accés, rectificació, cancel·lació i oposició de les dades personals, us podeu adreçar a la Direcció General de Famílies situada a l'Avinguda Paral·lel, núm. 52, 08001 Barcelona.
El programa ofereix un cicle de dos tallers adreçats a famílies de nois i noies entre 0 i 18 anys, organitzats per franges d'edat (de 0 a 2 anys, de 2 a 6 anys, de 6 a 12 anys, de 12 a 18 anys).
Els tallers seran conduïts per un professional expert que, mitjançant l'intercanvi, reflexionarà amb les famílies:
La Direcció General de Famílies ha elaborat un material didàctic per a cada franja d'edat dels fills i filles de les famílies participants (0-2 anys, 2-6 anys, 6-12 anys i 12-18 anys).
Aquest material inclou una guia didàctica per a la persona que dinamitzarà els tallers amb els objectius, les activitats que s'ha de realitzar en cada sessió i un material complementari per a les famílies.
Aquest programa es podrà oferir a qualsevol servei que atengui famílies en el territori català, i pot complementar qualsevol activitat d'orientació educativa per a pares i mares.
La xarxa d'avantatges inclou establiments i entitats col·laboradores que han manifestat el seu compromís d'aplicar descomptes o tarifes especials a les persones que acrediten la condició de pertànyer a una família monoparental.
Aquests establiments o entitats s'identifiquen per mitjà d'un distintiu que ha d'estar col·locat en un lloc ben visible.
Informació per a les entitats i els establiments que vulguin adherir-se a la xarxa com a ens col·laborador.
Ajut per naixement, adopció, tutela o acolliment sotmès al nivell d'ingressos de la unitat familiar:
Ajut a les famílies en què hagi tingut lloc el naixement, adopció, tutela o acolliment d'un o més infants i no se superi un determinat nivell d'ingressos.
S'estableix una convocatòria anual per sol·licitar aquests ajuts, sempre i quan els infants hagin nascut durant l'any de la convocatòria.
Informació general, detalls sobre les condicions per sol·licitar aquesta prestació, procediment de sol·licitud, documentació necessària, resolució i notificació per part de l'Administració i normativa aplicable.
És molt important treballar amb les famílies el tema de la coresponsabilitat.
L'educació dels infants en la igualtat comença per l'àmbit domèstic, ja que els nens i les nenes aprenen dels seus pares i mares i agafen el seus exemples quotidians com a models.
El repartiment igualitari de les tasques domèstiques és un element clau per poder organitzar els temps personals i familiar de manera més equitativa.
Molts cops, aquest repartiment es fa amb criteris estereotipats, dels quals no en som conscients.
L'objectiu d'aquests tallers és donar les eines necessàries perquè les famílies comparteixin les feines de la llar, trencant els estereotips de gènere i fent visible la seva importància i els beneficis per a totes les persones.
A continuació, proposem uns tallers molt pràctics i divertits per fer amb grups de famílies i treballar el tema de la coresponsabilitat, sensibilitzant homes i dones envers els beneficis de compartir els temps tant de treball com de lleure.
La cultura patriarcal i els estereotips de gènere condicionen els nostres comportaments i, sovint, acabem adoptant certs rols dels quals no som del tot conscients.
Així, als homes, se'ls segueixen atribuint tasques de construcció, arranjaments, manteniment, etc., mentre que les dones assumeixen la resta de tasques i, especialment, les que tenen a veure amb la neteja, la bugaderia i la cura d'infants i grans.Per això, cal fer un esforç per educar les noves generacions en el valor de la igualtat i el repartiment igualitari de les tasques domèstiques lliures d'estereotips.
L'objectiu d'aquests tallers és donar les eines necessàries perquè els adolescents identifiquin conscientment els estereotips de gènere, treballar-los i trencar-los, promovent la igualtat en el repartiment i desenvolupament de les tasques domèstiques en l'interior de les llars.
A continuació, proposem uns tallers lúdics per treballar amb grups d'adolescents que els divertirà i, alhora, els permetrà reflexionar sobre els estereotips de gènere socialment establerts i sobre com incideixen en la vida de les persones.
L'objectiu últim dels tallers és promoure el canvi per avançar cap a una societat més igualitària i més justa per a dones i homes.
La Direcció General de Famílies organitza jornades de formació per a professionals de l'àmbit socioeducatiu que treballen amb famílies.
Aquesta formació té l'objectiu de dotar de recursos a les persones professionals per tal que puguin desenvolupar els continguts i la metodologia del programa.
Té una durada de quatre hores i no té cap cost per als participants.
Al finalitzar la jornada les persones participants, reben un certificat d'assistència i les guies didàctiques del programa.
Si esteu interessats en participar en una formació del programa Àpats en Família, heu de fer arribar un correu electrònic a l'adreça [EMAIL] indicant el vostre nom, dades de contacte i un breu perfil professional.
La Direcció General de Famílies organitza jornades de formació per a professionals de l'àmbit socioeducatiu que treballin amb famílies, i que estiguin interessades en impartir el programa.
Aquesta formació té l'objectiu de dotar de recursos a les persones professionals per tal que puguin desenvolupar els continguts i la metodologia del programa.
Té una durada de quatre hores i no té cap cost per als participants.
Al finalitzar la jornada les persones participants, rebran un certificat d'assistència i se'ls lliuraran les guies didàctiques del programa.
L'entitat que estigui interessada en organitzar tallers de l'Àpats en Família, ha de disposar de professionals que hagin participat d'aquesta formació.
Si esteu interessats en formar-vos en el programa Àpats en Família, heu de fer arribar un correu electrònic a l'adreça [EMAIL] indicant el nom i municipi i dades de contacte de l'entitat i nom/s i breu perfil professionals de les persones que assistiran a la formació.
Un cop l'entitat disposa de personal format, i del grup de famílies interessades i vol començar un taller de l'Àpats en Família, ens ha de fer arribar un missatge a [EMAIL] amb la següent informació:
Un cop validada la vostra sol·licitud, des de la Direcció General de Famílies, us farem arribar el material didàctic per a les famílies que els permet treballar durant les sessions i endur-se un material de consulta.
Actualment, el Departament està desplegant el programa Àpats en Família amb la voluntat que hi pugueu participar totes les famílies interessades d'arreu de territori.
Els tallers els imparteixen entitats i ens local que han estat acreditades i formades perquè puguin desenvolupar els tallers amb la metodologia i contingut del programa.
La participació als tallers no té mai cap cost per a les famílies i rebran el material necessari per treballar a l'aula durant les sessions i un material de consulta amb informacions d'interès.
Podeu consultat el llistat d'entitats acreditades i que estan organitzant tallers de l'Àpats en Família.
Les persones interessades a participar-hi heu de posar-vos en contacte amb les entitats que organitzen els taller.
Si teniu qualsevol dubte o dificultat per a la vostra participació en un taller, us podeu posar en contacte amb nosaltres a través de la bústia de contacte del Departament, seleccionant el tema Família i el subtema Formació per a pares i mares.
La piràmide de les tasques domèstiques parteix de la idea que tota la família ha de col·laborar en la realització de les tasques domèstiques.
En funció de l'edat de cadascú, es poden assumir unes tasques o altres segons el seu grau de responsabilitat.
La piràmide pretén ser una petita guia per conèixer quines són les tasques que poden fer els membres de la família depenent de la seva edat.
Des de petits, els nens i les nenes ja poden fer petites feines domèstiques que no representin gaire esforç o responsabilitat.
Hem de començar a educar els infants en la coresponsabilitat per tal que valorin la importància de les tasques de la llar i s'impliquin en elles.
Els infants han de saber que aquestes feines són una part important i necessària de la vida quotidiana perquè tothom se senti bé a casa, i que demanen la col·laboració de tothom.
Si volem aconseguir un canvi en la societat, on homes i dones col·laborin per igual en les responsabilitats de la llar, és molt important ensenyar els infants des de petits.
Per això, haurem de buscar quines són les tasques que poden aprendre i realitzar sense problemes.
A poc a poc, els anirem donant feines més complicades o que els demanin més responsabilitat.
Cal que els infants s'adonin que hi ha tasques que són capaços de dur a terme, que, quan les fan, se senten motivats i reconeguts i, sobretot, que tinguin el suport del pare i la mare si no els hi acaben de sortir bé.
És molt important reforçar la seva autoestima i que visquin les primeres feines que fan a la llar com una cosa positiva i no com un càstig.
En aquest sentit, us poden ajudar frases com ara: «tu pots fer-ho bé, n'estic segur/a», «et felicito, ho has fet molt i molt bé», «l'enhorabona, ho has fet tot sol/a i t'ha sortit genial», «si em necessites o vols que t'ajudi, digues-m'ho».
En la taula, que s'ha de descarregar, proposem diverses tasques que pot fer un infant al voltant dels 4 o 5 anys.
La nostra proposta és plantejar aquestes petites feines com un joc fàcil i divertit, on la recompensa diària per fer les tasques assignades serà tenir una estoneta reservada per jugar tota la família junta.
No obstant això, cada infant és diferent i cal avaluar si el nostre fill o filla és capaç de fer sol/a aquestes feines o si hi necessita encara el nostre ajut.
En aquest darrer cas, cal ser pacients i donar-li un cop de mà quan sigui necessari, però sense fer tot el seu treball.
A continuació proposem algunes tasques que poden servir d'exemple:
No oblideu posar un gomet o marca a les caselles quan els infants hagin fet la tasca corresponent i, sobretot: reserveu una estona per jugar plegats cada dia.
La xarxa d'avantatges inclou establiments i entitats col·laboradores que han manifestat el seu compromís d'aplicar descomptes o tarifes especials per a les persones que acrediten la condició de pertànyer a un família nombrosa.
Aquests establiments o entitats s'identifiquen per mitjà d'un distintiu que ha d'estar col·locat en un lloc ben visible.
Informació general, detalls sobre les condicions per sol·licitar aquesta prestació, procediment de sol·licitud, documentació necessària, resolució i notificació per part de l'Administració i normativa aplicable.
Convocatòries per a la selecció del personal que ha d'accedir a la Generalitat: Bonificació d'un 30% en la taxa per la inscripció en les convocatòries per a la selecció de personal.
Permís de paternitat: La persona progenitora d'una família monoparental que treballa al servei de l'Administració de la Generalitat pot gaudir del permís de paternitat a continuació del de maternitat.
En aquest espai les famílies poden accedir a llistats i enllaços a recursos i eines d'interès.
Aspectes clau: parentalitat positiva, escola de pares i mares, vida en família, competències i autoestima parentals.
Educació emocional i gestió de conflictes!
L'estreta línia entre estima i autoritat, autonomia i límits...
Com promoure hàbits i conductes saludables en els nostres fills i filles?
Jocs i activitats de lleure per afavorir aprenentatges!
Internet segura, webs educatives, eines per a l'ús responsable de les noves tecnologies